पाएं अपने शहर की ताज़ा ख़बरें और फ्री ई-पेपरडाउनलोड करें
किशनगंज थाना क्षेत्र की बृजनगर ग्राम पंचायत के उदयपुरिया गांव में एक 15 वर्षीय किशाेरी का शव पेड़ पर लटका हुआ मिलने का मामला सामने आया है। परिजनों ने हत्या की आशंका जताते हुए थाने में प्रकरण दर्ज करवाया है। मृतका के चाचा ने बताया कि शुक्रवार को परिवारजन पास ही शोभागपुरा ग्राम में बारात लेकर गए थे। रात करीब एक बजे बारात वापसी पर अलग-अलग वाहनों से रवाना हो गए। शनिवार सुबह किशोरी दिखाई नहीं दी।
तलाश की तो उदपुरिया गांव में ही किशोरी पेड़ पर लटकी हुई मिली। सूचना पर पुलिस मौके पर पहुंची। थानाधिकारी मानसिंह गुर्जर ने बताया कि मृतका के परिजनों की सूचना पर जाप्ता के साथ मौके पर पहुंचे। पुलिस उपाधीक्षक बारां मनोज गुप्ता भी मौके पर पहुंच गए। शव को पेड़ सेे उतार कर पंचनामा तैयार कर अस्पताल लेकर पहुंचे। जहां पोस्टमार्टम करवाकर शव को परिजनों को सौंप दिया। बालिका के चाचा ने संदेह के आधार पर थाने में हत्या का मामल दर्ज करवाया। पुलिस ने चाचा की रिपोर्ट पर संदेह के आधार पर हत्या का मामला दर्ज कर जांच शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn